text: Alt for mange glemmer akuttelefonen
  31 marts 2015 kl. 11.09
  En stikprøve på de syddanske skadestuer viser, at godt 20 procent af de borgere der har brug for hjælp glemmer, at ringe før de møder op. Det skaber bøvl og forsinkelser, siger regionen.
  Siden 1. april 2014 skal borgerne ringe inden de møder op på en skadestue i Region Syddanmark. Men det kniber fortsat, at få alle til at huske at bruge akuttelefonen viser en undersøgelse, som regionen selv har foretaget.
  I november måned viser tallene at 19 procent mødte op uden foregående aftale.
  Ifølge Christian Jørgensen, der er oversygeplejerske på Akut Modtagelse på Sydvestjysk Sygehus i Esbjerg, så vil regionen nu til at se på, om borgerne skal informeres noget mere, så de husker at ringe.
  